Dunavecse Város Önkormányzatának Képviselő-testülete

186-9/2025.

JEGYZŐKÖNYV

Készült a képviselő-testület 2025. június 24-én /15,00-15,50/ megtartott üléséről

Az ülés helye: Városháza ülésterme
Jelen vannak: 

Vörös Sándor polgármester, Kochné Vadászi Borbála alpolgármester, Aranyi János Gábor, Dallos Erika, Dér Gabriella, Molnár Gyula és Sándor Zsombor képviselők (7 fő)
Tanácskozási joggal jelen van:

Nagy Erzsébet jegyző, Gugyella Mariann óvodavezető (Százszorszép Óvoda), Aranyi Ágota intézményvezető (Vikár Béla Könyvtár), Liptai-Kölesdi Ágnes bölcsődevezető (dr. Kolozs Gergely Tipegő Bölcsőde), Tóth József nem képviselő bizottsági tag, Horváth-Gallai Eszter igazgató (Vikár Béla Művelődési Ház)
Jegyzőkönyvvezető: Marticsné Molnár Szilvia

Vörös Sándor polgármester úr

Tisztelettel köszöntöm a képviselő-testület tagjait. Megállapítom, hogy az ülés határozatképes, így azt megnyitom. A jegyzőkönyvet Molnár Gyula és Sándor Zsombor képviselők hitelesítik. Javaslom, hogy a meghívóban szereplő napirendi pontokat tárgyalja meg a testület kettő kiegészítéssel: 9. Kérelem hátrányos helyzetű gyermekek nyári programjának támogatására, valamint zárt ülés kiegészülne: Területszerzéssel kapcsolatos tájékoztatással. 
Polgármester úr megkérdezi a képviselő-testület tagjaitól, hogy ki ért egyet a napirendi pontokkal?
A képviselő-testület tagjai 7 igen szavazattal, ellenszavazat nélkül az alábbi határozatot hozták:

115/2025. (VI. 24.) Kt. normatív határozata

Napirend elfogadása











H a t á r o z a t 
 1.) Jelentés a lejárt határidejű határozatok végrehajtásáról, a tett            intézkedésekről, tájékoztató a két ülés közötti jelentősebb eseményekről

  2.) Beszámoló a 2024/2025. tanév eredményeiről 
              3.) Tájékoztató a bölcsőde nevelési-gondozási évéről
                          4.) Dr. Kolozs Gergely „Tipegő” Bölcsőde Szakmai Programjának

                               felülvizsgálata 

                          5.)  Polgármester illetményének és költségtérítésének megállapítása
                          6.) Közlekedési létesítmény ingyenes állami tulajdonba adása
                          7.) Vikár Béla Női Kar támogatási céljainak módosítási kérelme
                          8.)  Szakorvosi óraszám átcsoportosítása

                          9.)  Területszerzéssel kapcsolatos tájékoztatás

Zárt ülés:

1.) Díszpolgári cím adományozása
2.) KESZI részéről támogatás kérése

A napirendi pontok elfogadása után megkezdődött azok tárgyalása.
1./ Napirend:
     Jelentés a lejárt határidejű határozatok végrehajtásáról, a tett
     intézkedésekről, tájékoztató a két ülés közötti jelentősebb eseményekről

     Előterjesztő: Vörös Sándor polgármester
Vörös Sándor polgármester úr

A lejárt idejű határozatokról a táblázatot mindenki megkapta, a két ülés közötti jelentősebb eseményekről szeretném a testületet tájékoztatni:
-Ismételten járt nálam egy küldöttség, kettő hektáros területet szerettek volna vásárolni. Több területet is megnéztek. Azt azért el kell mondani, hogy ezeknek a területeknek az árai nagyon magasak. A cég tárolóegységeket gyárt és Schneider beszállító. 

-Font Sándor képviselő úr segítséget nyújtott abban, hogy tárgyalást tudjak kezdeményezni, ezért a Parlamentben jártam államtitkár asszonynál. A tárgyalása célja az volt, hogy tájékozódjam az irányban, hogy iparűzési adó többletbevételünkből hogyan tudnák kérvényezni visszatartandó összeget, hogy ne kelljen az egészet befizetni. 2024. évi iparűzési adót – tévesen – ebben az évben fizetett be a Schneider, aminek nálunk kellene maradni, mivel múlt évi bevétel, viszont az idei évben fizették meg, ezért idei bevételnek minősül. Biztatást kaptunk, bár szabályozva van a kérdéskör, szeptember végéig nem lehet vele mit kezdeni. Ekkor derül ki, hogy mennyi a pontos évre vonatkozó többletünk a tavalyi évhez képest. 
-Győrben jártunk és megvásároltuk az gépkocsit az ÖTI részére. Köszönöm szépen Aranyi Gábor képviselő úrnak a segítségét és közreműködését.

-Rendőrségi fórumon vettünk részt a testületből páran, már egy jó ideje havi rendszerességgel megtartásra kerül, ahol részt vesznek az oktatási intézmények vezetői is. 
-Megyei Polgárőr napon vettem részt, ezúton szeretnék gratulálni a dunavecsei polgárőr egyesület tagjainak a kitüntetéshez. 

-A Petőfi Sándor Általános Iskola és a Református Kollégium ballagási ünnepségén részt vettem.

-A Múzeumok Éjszakája című rendezvényhez csatlakozva nagyon jó rendezvényt szervezett a DVKE Egyesület a Nagy Pál házban, „Lámpagyújtogatók” címmel. Köszönjük szépen a szervezést.

-Döntöttünk arról, hogy a Magyar Falu program keretében beadunk pályázatot, a tervek elkészültek és be is lettek adva azokra az útszakaszokra, ahogyan megbeszéltük. 

- Többször említettem, hogy telkek után érdeklődnek. Írásbeli megkeresés érkezett a Hársfa utca-Klapka utca végén lévő területből vásárolnának építési telket. A főépítészünk járt a megyei főépítésznél, a megbeszélésen arra jutottak, hogy a temető felőli telkek kimérhetőek, azt javaslom, hogy felveszem Németh Péter földmérővel a kapcsolatot, hogy valóban kimérhetők-e. A régi HÉSZ alapján be lett telkesítve.
Tóth József a bizottság nem képviselő tagja

Nekem ezekkel a telkekkel csak egy gondom van, hogy ne befektetés miatt vásárolják meg, hanem építési szándékkal. Javaslom, hogy az ügyvéd úrral találjunk ki rá valamit azokra a telkekre, amit az önkormányzattól vásárolnak meg kedvező áron építési szándék miatt. Két év után általában többszörös áron értékesítik. Ha például 10 éven belül nem épít az ingatlanra és úgy próbálja eladni, akkor az önkormányzatnak legyen elővásárlási joga, vagy valami hasonló. 

Vörös Sándor polgármester úr

Korábban volt beépítési kötelezettség, de arra a kormányhivatal azt mondta, hogy törvénytelen. Szerintem ez megoldódik, anélkül, hogy tennénk valamit, a településvédelmi jogszabály erre lehetőséget ad. Minden ingatlannál az önkormányzatnak elővásárlási joga lesz. 

Nagy Erzsébet jegyző

Mit érünk el vele, ha ő 1 millióért vette a telket rövid időn belül pedig 10 millió forintot kér érte. Meg fogom kérdezni az ügyvéd urat, hogy van-e erre valami ötlete. 

Tóth József a bizottság nem képviselő tagja

Azzal egyetértek, hogy aki építési szándékkal szeretne telket venni, annak jutányos áron értékesítsünk telket. De akkor azon családi ház épüljön. Ennyi erővel mi is vásárolhatnánk telkeket és pár év múlva jóval több összegért eladhatnánk azt. Ezt nem tartom tisztességesnek. 

Vörös Sándor polgármester úr

Egy dolgot szeretnék még tájékoztatásul mondani, hogy a korábban eldöntött fogászati szék megvásárlása és beüzemelése megtörtént. Az építési telkek értékesítése kapcsán az ügyvéd úrral beszélni fogok, hogy milyen lehetőség van arra, hogy csak építési szándékkal adhassunk el telket. Megkérdezem a képviselő-testület tagjaitól, hogy ki ért egyet a megfogalmazott javaslatokkal?

A képviselő-testület tagjai 7 igen szavazattal, ellenszavazat és határozathozatal nélkül szavazott.

Polgármester úr kérte, hogy a tájékoztatót a testület fogadja el. 

A képviselő-testület tagjai polgármester úr tájékoztatását 7 igen szavazattal, ellenszavazat és határozathozatal nélkül tudomásul vették. 
2./ Napirend:
     Beszámoló a 2024/2025. tanév eredményeiről 

     Előterjesztő: Vörös Sándor polgármester
     Előterjesztésért felelős: oktatási intézmények vezetői
     Tárgyalja: P.Ü.H.V. Bizottság

     Témafelelős: Sándor Zsombor képviselő
Vörös Sándor polgármester úr
Felkérem a napirend témafelelősét, hogy ismertesse a bizottság javaslatát. 

Sándor Zsombor képviselő, a P.Ü.H.V. Bizottság elnökhelyettese

A bizottság megtárgyalta a négy intézmény: a Dunavecsei Petőfi Sándor Általános Iskola, a Duna Menti EGYMI, a Dunavecsei Református Kollégium, valamint a Százszorszép Óvoda 2023/2024. tanév eredményeiről készült beszámolót és elfogadásra javasolja. 

Megkérdezem a képviselő-testület tagjaitól, hogy van-e valakinek kérdése a napirenddel kapcsolatban?

A képviselő-testület tagjai részéről kérdés nem merült fel. 

Vörös Sándor polgármester úr

A bizottsági ülésen megfogalmazódott, hogy ismételten írásban keressem meg a Kiskőrösi Tankerületet a nagyiskola esőcsatornájának cseréje, illetve a Duna Menti EGYMI nyílászárócseréje és fűtéskorszerűsítése miatt. Megkérdezem a képviselő-testület tagjai részéről, hogy ki ért egyet a Dunavecsei Petőfi Sándor Általános Iskola 2024/2025. tanév eredményéről szóló beszámolójának elfogadásával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

116/2025. (VI. 24.) Kt.h.

Dunavecsei Petőfi Sándor 

Általános Iskola beszámolója











H a t  á r o z a t

1./ Dunavecse Város Önkormányzata Képviselő-testülete úgy rendelkezik, hogy a Dunavecsei Petőfi Sándor Általános Iskola 2024/2025. tanév eredményéről szóló beszámolót elfogadja.
2./ A Képviselő-testülete felkéri Vörös Sándor polgármester urat, hogy levélben keresse fel a Kiskőrösi Tankerület Vezetőjét az alábbi problémák megoldása miatt:

- a Dunavecsei Petőfi Sándor Általános Iskola - az elmaradt karbantartási, pótlási munkák – csapadékvíz csatorna ereszének kicserélése – azonnali megoldása balesetveszély miatt,

Határidő: azonnal
Felelős: Vörös Sándor polgármester

3./ Ezen határozatról értesül:

- Dunavecse Petőfi Sándor Általános Iskola
- Vörös Sándor polgármester
Vörös Sándor polgármester úr

Megkérdezem a képviselő-testület tagjai részéről, hogy ki ért egyet a Százszorszép Óvoda 2024/2025. tanév eredményéről szóló beszámolójának elfogadásával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

117/2025. (VI. 24.) Kt.h.

Százszorszép Óvoda beszámolója











H a t  á r o z a t

1./ Dunavecse Város Önkormányzata Képviselő-testülete úgy rendelkezik, hogy a Százszorszép Óvoda 2024/2025. tanév eredményéről szóló beszámolót elfogadja.

2./ Ezen határozatról értesül:

- Százszorszép Óvoda 

Vörös Sándor polgármester úr

Megkérdezem a képviselő-testület tagjai részéről, hogy ki ért egyet a Dunavecsei Református Kollégium 2024/2025. tanév eredményéről szóló beszámolójának elfogadásával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

118/2025. (VI. 24.) Kt.h.

Dunavecsei Református

Kollégium beszámolója











H a t  á r o z a t
1./ Dunavecse Város Önkormányzat Képviselő-testülete úgy rendelkezik, hogy a Dunavecsei  Református Kollégium, Általános Iskola, Középiskola és Kollégium 2024/2025. tanév eredményéről szóló beszámolót elfogadja.

2./ Ezen határozatról értesül:

- Dunavecsei Református Kollégium
Vörös Sándor polgármester úr

Megkérdezem a képviselő-testület tagjai részéről, hogy ki ért egyet a Duna Menti EGYMI 2024/2025. tanév eredményéről szóló beszámolójának elfogadásával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

119/2025. (VI. 24.) Kt.h.

Duna Menti EGYMI beszámolója





H a t  á r o z a t
1./ Dunavecse Város Önkormányzat Képviselő-testülete úgy rendelkezik, hogy a Duna Menti EGYMI 2024/2025. tanév eredményéről szóló beszámolót elfogadja.

2./ A Képviselő-testülete felkéri Vörös Sándor polgármester urat, hogy levélben keresse fel a Kiskőrösi Tankerület Vezetőjét az alábbi problémák megoldása miatt:

- A Duna Menti EGYMI konyhájának nyílászárócseréje és fűtéskorszerűsítése miatt

Határidő: azonnal

Felelős: Vörös Sándor polgármester

3./ Ezen határozatról értesül:

- Duna Menti EGYMI Dunavecse

3.) Napirend:

      Tájékoztató a bölcsőde nevelési-gondozási évéről
      Előterjesztő: Vörös Sándor polgármester

      Előterjesztésért felelős: Liptai-Kölesdi Ágnes bölcsődevezető
      Tárgyalja: P.Ü.H.V. Bizottság

      Témafelelős: Sándor Zsombor képviselő
Vörös Sándor polgármester úr

Felkérem a napirend témafelelősét, hogy mondja el a bizottság javaslatát. Szeretném felhívni az intézményvezető figyelmét arra, hogy a beiratkozást követően többed magával kell dönteni a felvett gyermekekről. Tehát valamikor a szabályzatban leírt grénumot össze is kell hívnia, kérjük ennek a megszervezését is. 
Sándor Zsombor képviselő, a P.Ü.H.V. Bizottság elnökhelyettese

A bizottság megtárgyalta a bölcsőde beszámolóját és elfogadásra javasolja.

Vörös Sándor polgármester úr

Megkérdezem a képviselő-testület tagjaitól, hogy van-e valakinek kérdése a napirenddel kapcsolatban?

A képviselő-testület tagjai részéről kérdés nem merült fel. 

Vörös Sándor polgármester úr

Megkérdezem a képviselő-testület tagjaitól, hogy ki ért egyet a bölcsődei tájékoztató elfogadásával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

120/2025. (VI. 24.) Kt.h.

Tájékoztató a bölcsőde nevelési-gondozási évéről









          












H a t á r o z a t

1./ Dunavecse Város Önkormányzat Képviselő-testülete úgy határoz, hogy a dr. Kolozs Gergely „Tipegő” Bölcsőde nevelési-gondozási évéről szóló tájékoztatót elfogadja.

2./ Ezen határozatról értesül:

- Liptai-Kölesdi Ágnes bölcsődevezető

4.) Napirend

      Dr. Kolozs Gergely „Tipegő” Bölcsőde Szakmai Programjának

      felülvizsgálata 

      Előterjesztő: Vörös Sándor polgármester

      Előterjesztésért felelős: Liptai-Kölesdi Ágnes bölcsődevezető
      Tárgyalja: P.Ü.H.V. Bizottság
      Témafelelős: Sándor Zsombor képviselő
Vörös Sándor polgármester úr

Felkérem a napirend témafelelősét, hogy mondja el a bizottság javaslatát.
Sándor Zsombor képviselő, a P.ÜH.V. Bizottság elnökhelyettese
A bizottság megtárgyalta a bölcsőde Szakmai Programjának módosítását és javasolja az 5. mellékletben a bölcsődei felvételi dokumentáció kerüljön bele és ezzel elfogadásra javasolja a képviselő-testület számára.

Vörös Sándor polgármester úr
Megkérdezem a képviselő-testület tagjaitól, hogy ki ért egyet a határozati javaslat elfogadásával?
A képviselő-testület tagjai 7 igen szavazattal, ellenszavazat nélkül az alábbi határozatot hozták:

121/2025. (VI.24.) Kt.h.

Dr. Kolozs Gergely „Tipegő” 

Bölcsőde Szakmai Programja










H a t á r o z a t








1./ Dunavecse Város Önkormányzat Képviselő-testülete úgy rendelkezik, hogy a Dr. Kolozs Gergely „Tipegő” Bölcsőde Szakmai Programját a Bölcsőde Felvételi Szabályzatának az 5. mellékletbe történő kiegészítésével elfogadja.

2./ A bölcsőde Szakmai Programja jelen határozat elidegeníthetetlen részét képezi. 

3./ Ezen határozatról értesül:

- Liptai-Kölesdi Ágnes bölcsődevezető
- Nagy Erzsébet jegyző
5.) Napirend:
      Polgármester illetményének és költségtérítésének megállapítása

      Előterjesztő: Nagy Erzsébet jegyző
      Előterjesztésért felelős: Nagy Erzsébet jegyző
      Tárgyalja: P.Ü.H.V. Bizottság

      Témafelelős: Molnár Gyula képviselő
Vörös Sándor polgármester úr

Bejelentem érintettségemet.

Kochné Vadászi Borbála alpolgármester 

Megkérdezem a Képviselő-testület tagjaitól, hogy ki ért egyet azzal, hogy a Polgármester illetményének és költségtérítésnek megállapítása szavazásából Polgármester urat kizárjuk?

A képviselő-testület tagjai 0 igen szavazattal és 7 nem szavazattal Polgármester urat nem zárták ki a döntéshozatalból.

Vörös Sándor polgármester úr

Felkérem a bizottság elnökét, hogy ismertesse a bizottság javaslatát. 

Molnár Gyula képviselő, a P.Ü.H.V. Bizottság elnöke

Az Mötv. 2024. november 29.-én hatályba lépett módosítása érinti a polgármester illetményére vonatkozó szabályokat. Az Mötv. 71. § (1)-(4) bekezdése határozza meg a polgármester illetményének összegét, amely a módosítás eredményeként a KSH által hivatalosan közzétett, a tárgyévet megelőző évre vonatkozó nemzetgazdasági havi átlagos bruttó kereset függvényében kerül megállapításra.

A polgármester megbízatásának időtartamára havonta a 2001-5000 fő közötti lakosságszámú település esetében a nemzetgazdasági átlagkereset 2,25-szeresének megfelelő összegű illetményre jogosult. 2025. július 1-jétől a 2024 évre vonatkozó adatokat figyelembe vételével szükséges az illetményt megállapítani 2026. június 30-áig bezárólag. A Központi Statisztikai Hivatal hivatalos közleménye alapján – amely a Magyar Közlöny mellékleteként megjelenő Hivatalos Értesítő 2025. évi 11. számában jelent meg – a 2024.évre vonatkozó havi bruttó átlagkereset (nemzetgazdasági átlagkereset) – 667.365,-Ft volt ( + 13, 29 %-os emelés az októberihez képest)
Az Mötv. pontosan tartalmazza az illetmény mértékét, vagyis a testületnek nincs mérlegelési lehetősége. Az illetményről alakszerű határozat elfogadása szükséges, mert deklarálnia kell, az Mötv. mely rendelkezése alapján, milyen összegű illetmény illeti meg az adott település polgármesterét. A polgármesterre is alkalmazni rendelet Kttv. 131§ (1) bekezdése, ennek értelmében a polgármester havonta illetményre jogosult, amelyet száz forintra kerekítve kell megállapítani. A határozat szükségességére több bírói ítélet is rámutatott. A fentiek értelmében a polgármester 2025. július 1. napjától havonta 1.501.600,- Ft illetményre és 225.240,- Ft költségtérítésre jogosult. A bizottság javasolja a határozati javaslat elfogadását.
Megkérdezem a képviselő-testület tagjaitól, hogy ki ért egyet a határozati javaslat elfogadásával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

122/2025. (VI.24.) Kt.h.

A polgármester illetményének és költségtérítésének megállapítása










H a t á r o z a t

Dunavecse Város Önkormányzata Képviselő-testülete (továbbiakban: Képviselő-testület) megtárgyalta „a polgármester illetményének és költségtérítésének megállapítása” című előterjesztését és az alábbi határozatot hozza:

1.) A Képviselő-testület úgy határoz, hogy Vörös Sándor polgármester illetményét Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 71. § (4) bekezdés d) pontja alapján 2025. július 1-jétől bruttó 1.501.600,- Ft /hó összegben állapítja meg.
2.) A Képviselő-testület úgy határoz, hogy Vörös Sándor polgármester költségtérítését Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 74. § (6) bekezdése alapján 2025. július 1-jétől bruttó 225.240,-Ft /hó összegben állapítja meg.
3.) A Képviselő-testület meg megbízza a jegyzőt a további teendők ellátásával.
Határidő: 2025. július 1.
Felelős: 
- Nagy Erzsébet jegyző

4.) A határozatról értesülnek:

- Vörös Sándor polgármester

- Nagy Erzsébet jegyző

- Ginál Róbert gaz. Csop. Vez.

- Irattár

6.) Napirend:
     Közlekedési létesítmény ingyenes állami tulajdonba adása
     Előterjesztő: Vörös Sándor polgármester 

     Előterjesztésért felelős: Nagy Erzsébet
     Tárgyalja: P.Ü.H.V. Bizottság

     Témafelelős: Molnár Gyula képviselő
Vörös Sándor polgármester úr

Felkérem a napirend témafelelősét, hogy ismertesse a javaslatukat. 

Sándor Zsombor képviselő, a bizottság elnökhelyettese

A Schneider megvásárolta majd átadta az Önkormányzatnak a Dunavecse külterület 0265/97 hrsz-ú 118 m2 nagyságú, valamint a 076/22 hrsz-ú 122 m2 nagyságú szántó művelési ágú területeket, ahol a Kelédháti út és az 51. számú főút kereszteződésében a körforgalmi csomópont megépült. A Polgári Törvénykönyvről szóló 2013. évi V. törvény (a továbbiakban Ptk.) 5:15. § alapján megvalósult országos közúti beruházásnak alkotórészként, továbbá az országos közúti beruházással érintett ingatlanoknak a nemzeti vagyonról szóló 2011 évi CXCVI. törvény (Nvtv.) 4. § (1) bekezdés f) pontja, valamint a Közúti közlekedésről szóló 1988. évi I. tv. (Kkt.) 29. § (6) bekezdése alapján térítésmentesen a Magyar Állam tulajdonába kell kerülni. Az állam tulajdonában lévő országos közutak vagyonkezelője a Magyar Közút, mely társaság a vagyonkezelői feladatokat állami feladatként, közfeladatként látja el. A bizottság javasolja elfogadni a határozati javaslatot.

Vörös Sándor polgármester úr

Megkérdezem a képviselő-testület tagjaitól, hogy ki ért egyet a határozati javaslat elfogadásával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

123/2025. (VI.24.) Kt.h.

Közlekedési létesítmény ingyenes állami tulajdonba adása

                                                                                                            H a t á r o z a t

Dunavecse Város Önkormányzata Képviselő-testülete (továbbiakban: Képviselő-testület) megtárgyalta Vörös Sándor polgármester előterjesztését és az alábbi határozatot hozza:

1./ A Képviselő-testület úgy határoz, hogy a Dunavecse külterület 0265/97 hrsz-ú 118 m2 nagyságú, valamint a 076/22 hrsz-ú 122 m2 nagyságú szántó művelési ágú területeket ingyenesen a Magyar Állam tulajdonába adja.

2./A Képviselő-testület az előterjesztés melléklete szereplő „Megállapodás közlekedési létesítmény-beruházás és ingatlanátadásról” megnevezési dokumentumot utólagosan jóváhagyja.

Határidő: azonnal

Felelős: 

- Vörös Sándor polgármester

- Nagy Erzsébet jegyző  

A határozatról értesülnek:

- Vörös Sándor polgármester

- Nagy Erzsébet jegyző  

- Ginál Róbert gazd. csop. vezető

- Irattár

7.) Napirend:

      Vikár Béla Női Kar támogatási céljainak módosítási kérelme

       Előterjesztő: Vörös Sándor polgármester

       Előterjesztésért felelős: Vörös Sándor polgármester
       Tárgyalja: P.Ü.H.V. Bizottság

       Témafelelős: Molnár Gyula képviselő
Vörös Sándor polgármester úr

Felkérem a napirend témafelelősét, hogy mondja el a bizottság javaslatát.

Molnár Gyula képviselő, a bizottság elnöke
A bizottság megtárgyalta a Vikár Béla Női Kar támogatási céljainak módosítási kérelmét és a határozati javaslat elfogadását javasolja.
Vörös Sándor polgármester úr

Megkérdezem a képviselő-testület tagjaitól, hogy ki ért egyet a Vikár Béla Női Kar támogatási céljainak módosításával a határozati javaslat szerint?
A képviselő-testület tagjai 7 igen szavazattal, ellenszavazat nélkül az alábbi határozatot hozták:

124/2025. (VI.24.) Kt.h.

Vikár Béla Női Kar támogatási

céljainak módosítása










      H a t á r o z a t

1./ Dunavecse Város Önkormányzata Képviselő-testülete úgy határoz, hogy a 48/2025. (II.25.) Kt. határozattal elfogadott Vikár Béla Női Kar támogatása tárgyú határozat 1. pontjában szereplő célokat kiegészíti nevezési díj és szállás költséggel.

2./ Ezen határozatról értesül:

- Vikár Béla Női Kar Dunavecse

- Horváth-Gallai Eszter intézményvezető

- Vörös Sándor polgármester

- Ginál Róbert gazdálkodási csoportvezető
8.) Napirend:

      Szakorvosi óraszám átcsoportosítás

      Előterjesztő: Vörös Sándor polgármester

      Előterjesztésért felelős: oktatási intézmények vezetői
      Tárgyalja: P.Ü.H.V. Bizottság

      Témafelelős: Sándor Zsombor képviselő
Vörös Sándor polgármester úr

Felkérem a napirend témafelelősét, hogy mondja el a bizottság javaslatát.

Sándor Zsombor képviselő, a bizottság elnöke

A bizottság megtárgyalta a szakorvosi óraszám átcsoportosítási kérelmét a kardiológia miatt és a határozati javaslatot elfogadásra javasolja a képviselő-testület számára
Vörös Sándor polgármester úr

Megkérdezem a képviselő-testület tagjaitól, hogy ki ért egyet a határozati javaslat elfogadásával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

125/2025. (VI.24.) Kt.h.

A Szakrendelő szakorvosi óraszám

átcsoportosítási kérelme








                       H a t á r o z a t 
1./ Dunavecse Város Önkormányzata Képviselő-testülete hozzájárul a Dr. Kolozs Gergely Kistérségi Egészségügyi Centrum szakorvosi óraszámok átcsoportosításához az előterjesztésben foglaltak szerint.

Határidő: azonnal

Felelős: dr. Pándi Ottó intézményvezető

2./ A képviselő-testület felhatalmazza 

- Vörös Sándor polgármester urat a Fenntarthatósági nyilatkozat aláírására.

- dr. Pándi Ottó intézményvezetőt a további teendők ellátásra.
3./ Jelen határozat elidegeníthetetlen részét képezi az előterjesztés.

4./ Ezen határozatról értesül:

- dr. Pándi Ottó intézményvezető

- Vörös Sándor polgármester

- Ginál Róbert gazdálkodási csoportvezető
Vörös Sándor polgármester úr

Az egészségügyi kapcsán szeretném elmondani, hogy Dr. Bardócz Emma háziorvos és Dr. Balázs Gizella gyermekorvos 2025. július 1-vel felmondja az ellátási szerződését. Nem zárkóznak el az elől, hogy elvégezzék a helyettesítést. 

Dér Gabriella képviselő 15,45-kor eltávozott az ülésteremből jelen van 6 fő képviselő.

9.) Napirend:

     KESZI részéről támogatás kérése

     Előterjesztő: Vörös Sándor polgármester

Vörös Sándor polgármester

A KESZI részéről érkezett hozzánk beadvány kérelem hátrányos helyzetű gyermekiek nyári programjának támogatására. A beadványban leírták, hogy az idei évben nem pályázhattak az Erzsébet táborok keretein belül a hátrányos helyzetű gyermekek nyári táboroztatására. Ettől függetlenül július és augusztus hónapban 1-1 napra szeretnék a hátrányos helyzetű általános iskolás gyermekeket kb. 40-50 főt Szelídre és a kunszentmiklósi strandra elvinni. Ezen kívül augusztus 13-án a kunszentmiklósi Rendőrkapitánysággal összefogva szeretnének egy napot eltölteni Szalkszentmártonban, ahol közlekedésbiztonsággal kapcsolatos játékok szervezése történne kutyás bemutatóval. A támogatásként 50 eFt-ot kérnek, melyet strandbelépők és a gyermekek étkezési támogatására fordítanák. Javaslom a támogatás odaítélését.
Tóth József a bizottság nem képviselő tagja

Az összeget nem kellene elküldeni a KESZI-nek, hanem az itteni iroda dolgozói kapják meg ezt a pénzt és ők számoljanak el vele.

Vörös Sándor polgármester

Javaslom, hogy bízzuk meg az Alpolgármester asszonyt a támogatási összeg elszámolásával.

Megkérdezem a képviselő-testület tagjaitól, hogy ki ért egyet a támogatás odaítélésével?

A képviselő-testület tagjai 6 igen szavazattal, ellenszavazat nélkül az alábbi határozatot hozták:

126/2025. (VI.24.) Kt.h.

KESZI részéről támogatás 

kérése








                       H a t á r o z a t 
1./ Dunavecse Város Önkormányzata Képviselő-testülete megtárgyalta a KESZI Család- és Gyermekjóléti Szolgálat hátrányos helyzetű gyermekek nyári programjának támogatására irányuló kérelmét és úgy határoz, hogy 50.000 Ft pénzbeni támogatást állapít meg a hátrányos helyzetű gyermekek strandbelépőire és a gyermekek étkezésére.

2./ A képviselő-testület felkéri
- Kochné Vadászi Borbála alpolgármestert, hogy az 1. pontban szereplő összeggel számoljon el.

- Ginál Róbert gazdálkodási csoportvezetőt az 1. pontban meghatározott támogatási összeg kifizetéséről intézkedjen.
Határidő: azonnal

Felelős: Ginál Róbert gazdálkodási csoportvezető

3./ Ezen határozatról értesül:

- KESZI Család- és Gyermekjóléti Szolgálat Dunavecse

- Vörös Sándor polgármester

- Ginál Róbert gazdálkodási csoportvezető

- Kochné Vadászi Borbála alpolgármester
Polgármester úr tájékoztatja a képviselő-testületet és a jelenlévőket, hogy a következő testületi ülés 2025. szeptember 30-án lesz.

A képviselő-testületi ülésen több napirend nem volt, ezért Polgármester úr megköszönte a képviselők munkáját, majd az ülést 15,50 perckor bezárta.
Kmft.

Vörös Sándor 






Nagy Erzsébet

            polgármester




                               jegyző




Hitelesítem:  ………………………….

